b'\n_START_ARTICLE_\nAnalni spolni odnos\n_START_PARAGRAPH_\nAnalni spolni odnos je spolno ob\xc4\x8devanje, v katerem partner vstavi svoj penis v stanju erekcije v partnerkino/partnerjevo danko (rektum) preko zadnjika (anus). Poleg analnega sta najpogostej\xc5\xa1a \xc5\xa1e vaginalni in oralni spolni odnos._NEWLINE_Vstavitev spolnega pripomo\xc4\x8dka oziroma drugega predmeta, prsta ali pesti (fisting) v danko ali dra\xc5\xbeenje zadnjika z jezikom (anilingus) ne \xc5\xa1tejemo k analnemu spolnemu odnosu, marve\xc4\x8d med analne spolne prakse._NEWLINE_Od nekdaj se analni spolni odnos povezuje s pojmi, kot so perverznost, prostitucija, sodomija, homoseksualnost in podobno. Analni seks povezujejo tudi s prenosom nekaterih virusov: virus HIV, hepatitis B in hepatitis C, za kar obstaja pri neza\xc5\xa1\xc4\x8ditenem ob\xc4\x8devanju znatno tveganje._NEWLINE_Pojavlja se v vseh \xc4\x8dasovnih obdobjih, zapisih, umetni\xc5\xa1kih upodobitvah zadnjih nekaj tiso\xc4\x8d let. V nekaterih dr\xc5\xbeavah je analni seks do nedavnega bil prepovedan z zakonom (v nobeni evropski ali ju\xc5\xbenoameri\xc5\xa1ki dr\xc5\xbeavi (razen Gvajane) analno ob\xc4\x8devanje ni kaznivo), v nekaterih, zlasti afri\xc5\xa1kih, pa \xc5\xa1e zmeraj obstajajo zakonsko dolo\xc4\x8dene kazni. Povezuje se ga z razli\xc4\x8dnimi kulti (npr. satanizem). Velikokrat se omenja v starih srednjeve\xc5\xa1kih zapisih, ki opisujejo sre\xc4\x8danje \xc4\x8darovnic s hudi\xc4\x8dem. Tehnologija , ki jo medicina uporablja pri zdravljenju problema, imenovanega hemoroidi, je skoraj zagotovo izpeljana iz analnega seksa, saj gre za gumijaste \xc4\x8depke, ki si jih mora pacient vstavljati v anus - da si ga postopama raztegne. Iz tega odkritja so s\xc4\x8dasoma ljudje potegnili zaklju\xc4\x8dek, da analni seks ni \xc5\xa1kodljiv, ampak celo preventiva proti hemeroidom. V zadnjih dvajsetih letih je vsekakor izgubil tan\xc4\x8dico tabu teme.'